Twee agter tralies vir rooftog met speelgoedgeweerArgieffoto ter illustrasie Sers. Yanga Ngcukana, woordvoerder van die polisie, het gesê Chobokoane Lehlohonolo (20) en Ramapulane Thapelo (21) is albei tot agt jaar tronkstraf gevonnis. “Die twee beskuldigdes het op 23 Junie 2015 ŉ winkel in Kanana binnegegaan en die 21-jarige winkeleienaar met ŉ speelgoedgeweer aangehou,” het Ngcukana gesê. “Die winkeleienaar het die geweer uit die beskuldigde se hand geruk, waarna die tweede beskuldigde ŉ panga uitgepluk en die winkeleienaar oor die skouers gekap het.” Volgens Ngcukana het die rowers met R800 gevlug, hoewel hulle binne 30 minute deur lede van die gemeenskap en ŉ polisiebeampte wat van diens af was vasgetrek is. Die R800 kontant, ŉ panga en ŉ speelgoedgeweer is in hul besit gevind.” Ngcukana het gesê die saak is ŉ goeie voorbeeld van sukses wanneer die gemeenskap en die polisie saamwerk.